OpenLLM-France/wikimedia huggingface dataset:
# Wallerfangen

Wallerfangen (en francès: Vaudrevange) és un municipi del districte de Saarlouis a l'estat federat alemany de Saarland. Situat a l'oest de Saarlouis fa frontera amb França.
Antiga ciutat del Ducat de Lorena, principal poble de la batllia d'Alemanya, que agrupava la part del ducat de parla germana. La ciutat va ser desmantellada pel rei Lluís XIV al 1680 durant la construcció de la ciutat de Saarlouis.
Posteriorment, aquesta aquesta vila va formar part del districte de Thionville al cantó de Relling. Després va ser cedida a Prússia pel Tractat de París de 1815.

## Nuclis

* Bedersdorf
* Düren
* Gisingen
* Ihn
* Ittersdorf
* Kerlingen
* Leiding
* Oberlimberg
* Rammelfangen
* Sankt Barbara
* Wallerfangen

## Enllaços externs

* Pàgina oficial
# Hatipowa (cràter)

Hatipowa és un cràter sobre la superfície del planeta nan Ceres, situat amb el sistema de coordenades planetocèntriques a -13.63 ° de latitud nord i 359.66 ° de longitud est. Fa un diàmetre de 40 km. El nom va ser fet oficial per la UAI el setze de setembre del 2016 i fa referència a Hatipowa, déu de l'agricultura de la mitologia índia.

## Referències

* ↑ "Hatipowa (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Leach, Marjorie. ABC-CLIO. Guide to the Gods, 1992.
# Margecany

Margecany és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1235.
# Salida de la misa de doce de la Iglesia del Pilar de Zaragoza

Salida de la misa de doce de la Iglesia del Pilar de Zaragoza (en català, Sortida de la missa de dotze de l'Església del Pilar de Saragossa) és considerada com la pel·lícula que inaugura la història del cinema espanyol. Eduardo Jimeno Correas, natural de Saragossa, va dirigir el primer film fet a Espanya per un espanyol. En realitat es tractava de la segona pel·lícula de l'aragonès, ja que la seva primera obra (unes maniobres de l'exèrcit al costat de l'Ebre) va resultar tècnicament inútil per culpa de la falta de llum.
La pel·lícula té una longitud de 12,40 metres i conté 651 fotogrames.
Aquesta sortida d'una església s'inscriu dins del gènere anomenat "Escenes naturals", simples filmacions de tota classe d'esdeveniments reals que sorprenien els espectadors dels últims anys del segle xix. La càmera estava situada en un balcó pròxim a la Basílica del Pilar de Saragossa.
# Lavi

Lavi - Лавы (rus) - és un poble de l'óblast de Bélgorod, a Rússia. El 2010 tenia 253 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].
# Cerralbo

Cerralbo és un municipi de la província de Salamanca a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 303 | 269 | 249 | 236 |
# La Immaculada Concepció de Balaguer

La Immaculada Concepció de Balaguer és un edifici religiós del municipi de Balaguer (Noguera) protegit com a bé cultural d'interès local.

## Descripció

Església feta amb pedra. En un costat hi ha el col·legi dels pares escolapis i a l'altre una casa particular. La façana és l'únic mur que es pot veure; és arrebossada. A banda i banda de la porta d'accés, d'arc rebaixat, hi ha una finestra. La portada està bastant decorada, amb una espècie de mènsula al mig amb una cara esculpida, un gran escut del Sagrat Cor a sobre i més amunt una fornícula amb la imatge de la Verge, tot custodiat per dos pilastres que pugen de baix a dalt fins al final de la fornícula. Al mig de la façana hi ha un rosetó i la façana és acabada amb un frontó coronat per una cornisa, i damunt de tot una espècie de pinacle.

## Història

La fundació d'aquest tan benemèrit i català institut de la ciutat de Balaguer data de l'any 1699. L'Ajuntament, en virtut del pacte de fundació, es comprometé a donar al Convent dels Pares Escolapis 300 lliures barcelonines i 50 quarteres de blat cada any, i a edificar-los Casa i església. Fins al 29 d'abril de 1775 no es col·locà la primera pedra de l'església. Avui dia els Pares Escolapis encara estan a càrrec d'aquesta església, amb l'ajuda dels veïns de Balaguer.

## Referències

* 1 2 «La Immaculada Concepció de Balaguer». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 30 agost 2014].
# Hato Mayor (província)

Hato Mayor és una província de la República Dominicana. La província va ser partida de El Seibo el 1984.
Des del 20 de juny de 2006 està dividida en tres municipis municipis: El Valle, Hato Mayor del Rey (amb els districtes municipals: Guayabo Dulce, Mata Palacio i Yerba Buena) i Sabana de la Mar (districte municipal: Elupina Cordero de las Cañitas)
Llista dels municipis amb població segons estimació de 2014.
| Nom | Població total | població Urbana | Població rural |
| El Valle | 11.222 | 1.847 | 9.375 |
| Hato Mayor del Rey | 73.558 | 62.475 | 11.083 |
| Sabana de la Març | 18.252 | 11.664 | 6.588 |
| Hato Mayor província | 103.032 | 75.986 | 27.046 |

## Referències

* ↑ Oficina Nacional de Estadistica, Departamento de Cartografia, Division de Limites y Linderos. «Listado de Codigos de Provincias, Municipio y Distritos Municipales, Actualizada a Junio 20 del 2006» (en spanish). Arxivat de l'original el 2007-03-14. [Consulta: 24 gener 2007].
* ↑ Consejo Nacional de Población y Familia. «Estamaciones y Proyecciones de la Población Dominicana por Regiones, Provincias, Municipios y Distritos Municipales, 2014» (PDF) (en spanish). Arxivat de l'original el 2014-02-02. [Consulta: 2 febrer 2014].

## Enllaços externs

* (in Spanish) Oficina Nacional de Estadística, Statistics Portal of the Dominican Republic
* (in Spanish) Oficina Nacional de Estadística, Maps with administrative division of the provinces of the Dominican Republic, downloadable in PDF format
# Marcos Roberto Silveira Reis

Marcos Roberto Silveira Reis (Oriente, 4 d'agost de 1973), conegut com a Marcos, és un exfutbolista brasiler que jugava de porter al Palmeiras. Campió de la Copa del Món de Corea i Japó 2002 amb la selecció del Brasil.

## Palmarès
### Palmeiras

* 1 Copa Libertadores: 1999
* 2 Campionat Brasiler: 1993, 1994
* 1 Copa del Brasil: 1998
* 1 Copa Mercosur: 1998
* 1 Copa dos Campeões: 2000
* 2 Torneig Rio-São Paulo: 1993, 2000
* 4 Campionat Paulista: 1993, 1994, 1996, 2008
* 1 Campionat Brasiler Série B: 2003

### Internacional

* 1 Copa del Món: 2002
* 1 Copa Confederacions: 2005
* 1 Copa Amèrica: 1999

## Referències

* ↑ «Archived copy». Arxivat de l'original el 2011-09-03. [Consulta: 15 juliol 2011].
* ↑ «Todos os brasileiros - 2002» (en portuguès). FolhaOnline, 09-12-2005. [Consulta: 16 desembre 2017].

## Enllaços externs

* Palmeiras Web Oficial (En Portuguès)
# Bhander

Bhander és una vila i nagar panchayat del districte de Datia a l'estat de Madhya Pradesh, Índia. Està situada a la riba del riu Pahuj a 38 km de Jhansi, a 25° 44′ N, 78° 45′ E﻿ / ﻿25.73°N,78.75°E﻿ / 25.73; 78.75 i té una població (cens del 2001) de 20.667 habitants (1881: 5.605; 1901: 5.133 habitants)
Es pensa que fou una antiga ciutat que va quedar destruïda per un terratrèmol; hi ha restes d'antics temples a uns turons propers. Al segle xv va passar a Orchha, però al segle xviii va caure en mans del maratha Sindhia de Gwalior. Els britànics la van ocupar a Gwalior el 1857 durant el motí i la van conservar fins al 1886 dins el districte de Jhansi; el 1886 la van retornar a Gwalior en part en permuta per Jhansi, i fou part del districte de Bhind (un dels districtes de l'estat de Gwalior) on va formar una pargana.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Cecil Bødker

Cecil Bødker (Fredericia, Dinamarca, 27 de març de 1927 - 19 d'abril de 2020) va ser una escriptora de literatura infantil danesa.
Filla d'un dibuixant d'una fàbrica d'argenteria, ella mateixa va treballar durant un període al taller d'argenteria de Georg Jensen a Copenhaguen. El seu primer treball, la col·lecció de poesia Luseblomster, es va publicar el 1955 i, juntament amb col·leccions com Fygende Heste, 1956 i Anadyomene, 1959, la van convertir en una figura clau de l'escriptura modernista basada en el mite de la postguerra. La seva col·lecció de contes Øjet, 1961, representa la relació entre els humans i la natura, l'alienació moderna i l'amenaça nuclear; diverses de les seves històries es van convertir en clàssics dels llibres escolars, llegits i interpretats per generacions d'alumnes de les escoles daneses de secundària.
El seu llibre de viatges Salthandlerskens hus, 1972, el títol del qual fa referència a un comerciant de sal que va conéixer, representa un punt àlgid en la seva escriptura; Cecil Bødker ho va escriure després d'una llarga estada a Etiòpia, cosa que també la va portar a adoptar dues de les mencionades filles de comerciant de sal, que van créixer junt amb les dues filles biològiques de Cecil Bødker. Les seves novel·les Evas Ekko, 1980 i Tænk på Jolande, 1981, situaven els seus escrits al centre de la preocupació de la literatura femenina moderna per la relació entre els sexes.
La seva sèrie de llibres per a nens, la més destacada de la sèrie Silas, que es va filmar, va crear un univers únic basat en els punts forts del mite i un conte agradable. La literatura infantil de la seva família, en particular, és familiar per als lectors de molts països i la seva escriptura també inclou diversos drames. A la novel·la Mens tider, de 1997, reexamina el tema de l'emancipació femenina. El 1997 també va publicar les memòries titulades Farmors øre. El 2003 va escriure la novel·la Siffrine i diversos llibres de la sèrie Silas.
Cecil Bødker ha rebut diversos premis i distincions, entre els quals destaca el Det Danske Akademis Store Pris, premi de l'Acadèmia Danesa de Llengua i Literatura, rebut el 1998, i també la beca d'artistes per a tota la vida de la Danish Arts Foundation.

## Referències

* ↑ «Cecil Bødker (b.1927)». A: The Oxford Encyclopedia of Children's Literature. Oxford: Oxford University Press, 2006. ISBN 9780195307429.
* 1 2 3 4 «Cecil Bødker, 1927 - Denmark». The History of Nordic Women's Literature. [Consulta: 2 desembre 2020].
* ↑ Rossel, Sven Hakon. «The 1960s: Modernism and New Realism: Cecil Bødker and Dorrit Willumsen». A: A History of Danish Literature. U of Nebraska Press, 1992, p. 478–483. ISBN 0-8032-3886-X [Consulta: 2 desembre 2020].
# Led Zeppelin II

Led Zeppelin II és el segon àlbum d'estudi de la banda de rock anglesa Led Zeppelin, publicat l'octubre de 1969 sota la discogràfica Atlantic Records. Fou enregistrat a diversos llocs del Regne Unit i de Nord-amèrica entre els mesos de gener i agost de 1969. Alguns l'han classificat com l'àlbum més dur de la banda.

## Llista de pistes

Les publicacions en casset de l'àlbum tenien «Heartbreaker» com a darrera cançó de la primera cara i «Thank You» com a primera cançó de la segona cara.

### Disc bonus de l'edició deluxe
## Referències

* ↑ Buckley, 2003, p. 502.

## Bibliografia

* Brackett, Nathan; Hoard, Christian. The New Rolling Stone Album Guide: Completely Revised and Updated 4th Edition. Ciutat de Nova York: Simon i Schuster, 2004. ISBN 0-7432-0169-8.
* Buckley, Peter. The Rough Guide to Rock. Londres: Rough Guides, 2003. ISBN 1-85828-201-2.
# Happy: un conte sobre la felicitat

Happy: un conte sobre la felicitat (original: Happy-Go-Lucky) és una pel·lícula britànica dirigida per Mike Leigh, estrenada el 2008 i doblada al català.

## Argument

Tot és bonic i rosa en la vida de Poppy, jove institutriu. Aprèn a conduir amb un esquerp als antípodes de la seva alegria de viure: xoc de mentalitats i de visions del món. Fa també cursos de flamenc amb una professora boja, s'emborratxa amb les amigues, s'agafa la vida sistemàticament pel bon costat. De cop, és «subversiva», «pertorbadora » i « incitadora » per aquells que no poden compartir tanta frescor i fantasia: la seva germana embarassada que exigeix que tothom envegi el seu estat, un llibreter bocamoll, etc. Un dia, Poppy coneix Tim, a la feina, amb qui se senten de seguida a la mateixa longitud d'ones. Es tracta d'una faula sobre les nostres relacions al món.

## Repartiment

* Sally Hawkins: Poppy, institutriu
* Eddie Marsan: Scott, l'esquerp monitor d'autoescola
* Alexis Zegerman: Zoe, copropietària i amiga millor de Poppy
* Samuel Roukin: Tim, l'ajudant social que es lliga la Poppy
* Andrea Riseborough: Dawn
* Sinead Matthews: Alice
* Kate O'flynn: Suzy, la germana de Poppy, embarassada
* Karina Fernandez: la professora de flamenc
* Sarah Niles: Tash
* Joseph Kloska: l'amic de Suzy
* Sylvestra El Touzel: Heather
* Nonso Anozie: Ezra, el kiné negre
* Jack Macgeachin: Nick
* Elliot Cowan: el llibreter

## Premis i nominacions
### Premis

* 2008. Os de Plata a la millor interpretació femenina per Sally Hawkins
* 2009: Globus d'Or a la millor actriu musical o còmica per Sally Hawkins

### Nominacions

* 2008. Os d'Or
* 2009. Oscar al millor guió original per Mike Leigh
* 2009: Globus d'Or a la millor pel·lícula musical o còmica
* 2009. Gaudí a la millor pel·lícula europea

## Referències

* ↑ Happy: un conte sobre la felicitat
* ↑ «Happy-Go-Lucky». The New York Times.

## Enllaços externs

* Happy: un conte sobre la felicitat - Lloc web oficial
* Be Happy a AlloCiné. (francès)
# Marcos Sequeiros Estévez

Marcos Sequeiros (Sevilla, 12 de desembre de 1973) és un exfutbolista andalús, que jugava com a davanter.

## Trajectòria

Va començar a destacar a l'Sporting de Gijón, jugant tres partits i marcant un gol la temporada 94/95. Deixa el filial sportinguista i el 1996 recala al CD Badajoz, on gaudeix d'alguns minuts com a davanter suplent.
L'estiu de 1997 s'incorpora al filial de l'Atlètic de Madrid, que jugava també a Segona Divisió. A l'Atlético B signa una discreta temporada 97/98, però a la següent qualla una gran campanya, marcant fins a 24 gols i assolint el títol de màxim golejador de la categoria. Tot i això, no troba un lloc al primer equip i el 1999 marxa a la UD Las Palmas.
Al conjunt illenc torna a ser el davanter de refresc. Anota cinc gols que contribueixen a l'ascens dels canaris a Primera, però Sequeiros passa a la Universidad de Las Palmas CF. Començaria així una ratxa de quatre descensos consecutius pels equips pels quals passaria el sevillà: la mateixa Universidad, Las Palmas (on retorna a jugar a la màxima categoria), SD Compostela i Algesires. De tots ells, només va ser titular al conjunt gallec, on va marcar 9 dianes.
Després de jugar una temporada amb l'Algesires a la Segona B, a l'estiu del 2005 fitxa pel CD Leganés. Estaria dues campanyes amb els pepineros, per després recalar-hi al Unión Collado Villalba, un modest equip madrileny.
# SEG Racing Academy

El SEG Racing Academy (codi UCI: SEG) és un equip ciclista neerlandès professional, de categoria Continental des del 2015.

## Principals resultats

* Arno Wallaard Memorial: Jasper Bovenhuis (2015)
* Tour de Berlín: Steven Lammertink (2015)
* Slag om Norg: Fabio Jakobsen (2016)
* Gran Premi de Frankfurt sub-23: Fabio Jakobsen (2017)
* Volta a Holanda Septentrional: Fabio Jakobsen (2017)

### A les grans voltes

* Giro d'Itàlia
** 0 participacions
* Tour de França
** 0 participacions
* Volta a Espanya
** 0 participacions

## Composició de l'equip

2015 :
2016 :
2017 :

## Classificacions UCI

A partir del 2015, l'equip participa en els Circuits continentals de ciclisme.

### UCI Àsia Tour

| Temporada | Classificació per equips | Millor ciclista en la classificació individual |
| 2015 | 70è | Loh Sea Keong (214è) |
| 2016 | 78è | Fabio Jakobsen (330è) |

### UCI Europa Tour

| Temporada | Classificació per equips | Millor ciclista en la classificació individual |
| 2015 | 47è | Steven Lammertink (170è) |
| 2016 | 72è | Nick Schultz (606è) |
| 2017 | 52è | Fabio Jakobsen (151è) |

## Referències

* ↑ Classificacions UCI Arxivat 2016-04-07 a Wayback Machine. (Web oficial de l'UCI).

## Enllaços externs

* Web oficial
* Plantilles i resultats a firstcycling.com
* Plantilles i resultats a cyclebase.nl
* Plantilles i resultats a procyclingstats.com
# Bhalil

Bhalil (en àrab البهاليل, al-Bhālīl; en amazic ⴱⵀⴰⵍⵉⵍ) és un municipi de la província de Sufruy, a la regió de Fes-Meknès, al Marroc. Segons el cens de 2014 tenia una població total de 12.997 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Xepeli

Xepeli (en rus: Шепели) és un poble de l'óblast de Vladímir, a Rússia, segons el cens del 2010 tenia 35 habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Hanahanita

La hanahanita és un mineral de la classe dels òxids.

## Característiques

La hanahanita és un òxid de fórmula química [Zn₈(OH)$_{14}$(SO₄)]·3H₂O. Va ser aprovada com a espècie vàlida per l'Associació Mineralògica Internacional l'any 2022, i publicada a les darreries de 2023. Cristal·litza en el sistema hexagonal.
Les mostres que van servir per a determinar l'espècie, el que es coneix com a material tipus, es troben conservades a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb els números de catàleg: 76212, 76213 i 76214.

## Formació i jaciments

Va ser descoberta a la mina Redmond, situada a Waterville Lake, dins el comtat de Haywood (Carolina del Nord, Estats Units). També ha estat descrita a la localitat de Langelsheim, al districte de Goslar (Baixa Saxònia, Alemanya). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Hanahanite» (en anglès). Mindat. [Consulta: 2 octubre 2022].
* ↑ Kampf, Anthony R.; Smith, Jason B.; Hughes, John M.; Ma, Chi; Emproto, Christopher «New Minerals from the Redmond Mine, North Carolina, USA: IV. Haywoodite and Hanahanite, Two New Minerals Containing Gordaite-Like Sheets». The Canadian Journal of Mineralogy and Petrology, 61, 6, 01-11-2023, pàg. 1137–1149. DOI: https://doi.org/10.3749/2300027 [Consulta: 13 març 2024].
# Marcos Vales Illanes

Marcos Vales Illanes (La Corunya, 5 d'abril de 1975) és un exfutbolista gallec, que ocupava la posició de migcampista.

## Trajectòria

Es va formar a les categories inferiors del Deportivo de La Corunya. Amb el conjunt gallec debuta a primera divisió la temporada 92/93, tot jugant 8 partits i marcant un gol. A l'any següent en jugaria 11. L'estiu de 1994 fitxa per l'Sporting de Gijón. Al club asturià no disposaria de massa oportunitats fins a la campanya 96/97, en la qual assoleix la titularitat. Juga 37 partits i marca un gol.
La temporada 97/98 recala al Reial Saragossa. En l'equip aragonés hi romandria cinc anys, tot combinant èpoques de titularitat amb altres en les quals amb prou feines hi comptava. També va guanyar la Copa del Rei del 2001. Al seu pas per Saragossa destaca la temporada 98/99, en la qual va marcar 6 gols en 32 partits.
Marxaria a les files del Sevilla FC a l'inici de la temporada 02/03, una campanya en la qual disputaria 31 partits i marcaria 3 gols. Seria la seua darrera temporada com a titular, atès que la següent al Sevilla i la 04/05, al RCD Mallorca, tot just apareixeria sobre el camp. Acabada l'etapa mallorquinista, el gallec hi penjaria les botes. Al seu haver hi compta amb 228 partits i 18 gols en la màxima categoria.

## Selecció

Marcos Vales va ser internacional amb la selecció espanyola de futbol en una ocasió. També va jugar amb les categories inferiors.

## Enllaços externs

* Fitxa de Marcos Vales
# Samarka

Samarka (en rus: Самарка) és un poble del krai de l'Altai, a Rússia, que el 2016 tenia 590 habitants. Pertany al districte de Lóktevski.

## Referències

* ↑ Список населённых мест Сибирского края. – Том 1. Округа Юго-Западной Сибири. – Новосибирск: Сибирский Краевой Исполнительный Комитет. Статистический отдел, 1928. – 831 с.
# Laura Martínez Berenguer

Laura Martínez Berenguer (Alacant, 1951) és una política valenciana, senadora en la V i VI legislatures
Ha treballat com a puericultora i és membre de l'executiva provincial i regional del Partit Popular del País Valencià. Fou escollida senadora per la província d'Alacant a les eleccions generals espanyoles de 1993 i 1996. Ha estat vicepresidenta primera de la Comissió de Defensa i secretària primera de la comissió especial sobre les arts escèniques, musicals i audiovisuals del Senat d'Espanya.
En 2000 i 2004 treballà a la Conselleria de Benestar Social de la Generalitat Valenciana.

## Referències

* ↑ Fitxa del Senat
* ↑ Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.348. ISBN 9788495484802.
# Cinta de reconeixement de les Forces Aèries

La cinta de reconeixement de les Forces Aèries (anglès:Air Force recognition ribbon) és una distinció de les Forces Aèries dels Estats Units, creada l'octubre de 1980. És Atorgada per a reconèixer aquells que han rebut premis "no portables" per l'acompliment i l'excel·lència mentre servien en el servei actiu de la USAF. Per rebre-la, la persona ha de rebre algun trofeu, placa o similar, per alguna fita realitzada segons especifiquin les regulacions de les Forces Aèries.
Creada per a reconèixer aquells premis que, d'altra manera, no es podrien mostrar sobre l'uniforme; i usualment s'atorga en combinació amb el premi anual de nivell de la USAF.
Les concessions posteriors s'indiquen mitjançant fulles de roure.

## Disseny

Un galó blau cel. Al centre hi ha una franja vermella ampla, i als costats una franja vermell i blanca més estretes.